Kirken er i rione Trevi. Den er dedisert til den hellige Susanna, ble ombygd i slutten av 1500-tallet fra treskips basilika til ettskips kirke med sidekapell. Arkitekten Carlo Maderno fikk i oppdrag å fornye kirkens krypt og utføre kassettaket. Kirkens fasade anses å være et av Madernos fremste mesterverk. Maderno oppviser her inspirasjon fra fasaden til Il Gesù, men artikulerer her murfronten ytterligere. De kraftig profilerte formene fremheves av de enkelt utformede sidepartiene med inngangar til klosteret. Fasaden er imidlertid delvis bare en skjerm, idet dens øvre parti hever seg over kirken bak.